### Beslutning

Forslaget blev på byrådsmødet den 12. maj 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S, V, SF og [adresse]**

Baggrund

Alle aarhusianere skal kunne leve et selvstændigt liv og frit træffe egne beslutninger om, hvordan deres liv skal leves, både når det gælder valg af venner, kærester, seksualitet, trosretning, fritidsinteresser, uddannelse og job. Men vi ved samtidig, at der er aarhusianere, som begrænses i den frie udfoldelse af deres liv på grund af æresrelateret, negativ social kontrol.

[adresse] har siden 2017 haft en dedikeret og specialiseret indsats rettet mod ofre for negativ social kontrol. Her ydes hjælp med redskaber lige fra råd og vejledning til muligheden for at flytte og skabe et nyt liv et andet sted i [adresse]. Den hjælp er helt nødvendig.

En erfaringsopsamling fra efteråret 2020 viser, at der er en stadig søgning til støtteindsatserne for aarhusianske ofre for negativ social kontrol. Samtidig viser undersøgelser, at mange - især unge -oplever, at de begrænses i muligheden for at leve det liv, de ønsker. Det skal vi reagere på som by.

Magistratsafdelingen for Sociale forhold og Beskæftigelse har udarbejdet en række forslag til styrkede indsatser til bekæmpelse af negativ social kontrol på baggrund af et ønske fra partierne bag Parallelsamfundsaftalen fra 2016. På samme vis har Venstres byrådsgruppe stillet et byrådsforslag, som er behandlet i vinteren 2020/2021.

Byrådets drøftelser har vist en stor, fælles opbakning til bekæmpelse af æresrelateret, negativ social kontrol. Socialdemokratiet, Venstre, Socialistisk Folkeparti og Det Radikale Venstre lægger derfor vægt på, at [adresse] kan iværksætte en styrket indsats i samarbejde med relevante parter som Staten, uddannelser, civilsamfundsorganisationer og det aarhusianske foreningsliv.

Det forudsætter, at byrådet prioriterer midler til, at vores indsatser kan styrkes med afsæt i de syv anbefalinger fra Sociale forhold og Beskæftigelse, herunder:

* Styrket fokus på børn og unges kendskab til egne rettigheder og handlemuligheder
* Dedikeret fokus på negativ social kontrol i Jobcentret
* Hjælpeindsatser med fokus på hele familien
* Bedre forebyggelse og kommunikation i samarbejde med civilsamfundet

Ikke alle aarhusianere behøver at kende de specialiserede indsatser. Men alle skal vide, at man har ret til at leve et frit liv i [adresse], og alle skal vide, at der er hjælp at hente, hvis man er udsat for negativ social kontrol.

Forslag

Derfor foreslår partierne,

1. at der i forbindelse med vedtagelsen af budgettet for 2022 afsættes ressourcer til at styrke indsatsen mod negativ social kontrol i forlængelse af byrådsindstillingen herom fra Sociale forhold og Beskæftigelse
2. at Magistraten afsøger muligheden for at hente en del af finansieringen af de styrkede indsatser fra eksterne midler, herunder fra Staten

På vegne af den socialdemokratiske byrådsgruppe

Katja Hermansen

På vegne af Venstres byrådsgruppe

Ida Olesen

På vegne af Socialistisk Folkepartis byrådsgruppe

Helen Johnsen

På vegne af Det Radikale Venstres byrådsgruppe

Kent Bruun

### Sagens forløb

12-05-2021 [adresse]
Forslaget blev på byrådsmødet den 12. maj 2021 henvist til Magistraten med henblik på at indgå i budgetdrøftelserne for 2022.